stanford-oval/wikipedia huggingface dataset:
Yhdistyneen kuningaskunnan jalkapallomaajoukkue
Historia

Jalkapallo oli ensimmäistä kertaa olympialaisten ohjelmassa vuonna 1900, jolloin pelattiin vain kaksi näytösluontoista ottelua kolmen joukkueen kesken. Yhdistyneestä kuningaskunnasta mukana oli lontoolaisen amatööriseuran Upton Parkin joukkue, joka voitti ainoassa ottelussaan pariisilaisen Club Français’n maalein 4–0. Mitaleita ei jaettu, mutta Kansainvälinen olympiakomitea on myöhemmin määrittänyt Yhdistyneen kuningaskunnan turnauksen kultamitalistiksi.
Ensimmäisessä virallisessa olympialaisten jalkapalloturnauksessa vuonna 1908 Yhdistynyt kuningaskunta voitti kultaa kukistamalla Ruotsin maalein 12–1, Alankomaat 4–0 ja Tanskan 2–0. Toinen kultamitali seurasi vuonna 1912, jolloin maa voitti Unkarin maalein 7–0, Suomen 4–0 ja Tanskan 4–2. Molemmilla kerroilla Yhdistynyttä kuningaskuntaa edusti Englannin amatöörimaajoukkue.
Yhdistynyt kuningaskunta ei ole osallistunut olympiajalkapalloon sitten vuoden 1972, jolloin Bulgaria pudotti joukkueen jo karsinnoissa. Lopputurnauksessa maa oli edellisen kerran vuonna 1960. Englannin jalkapalloliiton poistettua rajan amatöörien ja ammattilaisten väliltä vuonna 1974 ei Yhdistynyt kuningaskunta ole enää osallistunut, vaikka olympiajalkapallon ammattilaispelaajia koskevia rajoituksia on sittemmin lievennetty. Nykyään olympiajoukkueet koostuvat pääsääntöisesti alle 23-vuotiaista pelaajista.
Olympialaisten lisäksi Yhdistynyt kuningaskunta pelasi 1940–1960-luvuilla muutamia ystävyysotteluita muun Euroopan pelaajista koostuneita joukkueita vastaan.
Sijoitukset > Olympialaisissa

1908 - kultaa
1912 - kultaa
1920 - 1. kierros
1936 - Puolivälierät
1948 - 4.
1952 - Karsintakierros
1956 - Puolivälierät
1960 - 1. kierros
1972 - karsiutui
2012 - Puolivälierät
Lähihistoria

Yhdistyneen kuningaskunnan olympiakomitea ilmoitti muodostavansa sekä miesten että naisten jalkapallojoukkueen vuonna 2012 järjestettyihin Lontoon olympialaisiin, johon ne pääsivät isäntämaan edustajina suoraan ohi karsintojen. Normaalisti karsintoina toimivat miehissä alle 21-vuotiaiden Euroopan-mestaruuskilpailut ja naisissa maailmanmestaruuskilpailut.
Englannin jalkapalloliitto kannatti ajatusta yhdistetystä joukkueesta, mutta Skotlannin, Walesin ja Pohjois-Irlannin jalkapalloliitot kukin vuorollaan vastustivat sitä, eivätkä sallineet pelaajiensa osallistumista turnaukseen. Liittojen huolena oli niiden oman itsenäisen aseman heikkeneminen ja menettäminen lajin kansainvälisissä järjestöissä. Kansainvälisen jalkapalloliiton Fifan hallitus vakuutti kokouksessaan joulukuussa 2008, että olympialaisiin osallistuminen ei tule vaikuttamaan liittojen asemaan tulevaisuudessakaan huolimatta puheenjohtaja Sepp Blatterin aikaisemmasta suosituksesta, että joukkueet koostuisivat vain englantilaispelaajista. Fifa odotti osapuolten pääsevän sopuun maaliskuuhun 2009 mennessä. Konservatiivipuolueen johtaja David Cameron ehdotti erillisen karsintaturnauksen järjestämistä, jossa ratkaistaisiin, mikä joukkueista edustaisi koko valtiota.
Järjestelytoimikunnan puheenjohtaja Sebastian Coe ja Yhdistyneen kuningaskunnan pääministeri Gordon Brown ovat ehdottaneet miesten joukkueen valmentajaksi Manchester Unitedin monivuotista skottiluotsia Alex Fergusonia. Englannin maajoukkuetta vuodesta 2008 valmentanut italialainen Fabio Capello on ilmaissut kiinnostuksensa tehtävään.
Aiheesta muualla

Jalkapallo Yhdistyneen kuningaskunnan olympiakomitean sivustolla (Arkistoitu – Internet Archive) (englanniksi)
Jalkapallon olympiavoittajat
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1900  Upton Park FC | 1904  Galt FC | 1908  Iso-Britannia | 1912  Iso-Britannia | 1920  Belgia | 1924  Uruguay |
| 1928  Uruguay | 1936  Italia | 1948  Ruotsi | 1952  Unkari | 1956  Neuvostoliitto | 1960  Jugoslavia |
| 1964  Unkari | 1968  Unkari | 1972  Puola | 1976  Itä-Saksa | 1980  Tšekkoslovakia | 1984  Ranska |
| 1988  Neuvostoliitto | 1992  Espanja | 1996  Nigeria | 2000  Kamerun | 2004  Argentiina | 2008  Argentiina |
| 2012  Meksiko | 2016  Brasilia | 2020  Brasilia |  |  |  |
Triboluminesenssi

Sokerikiteitä, joita murskattaessa saattaa syntyä pieniä valonvälähdyksiä.
Triboluminesenssi kvartsilla
Triboluminesenssi on valoilmiö, joka esiintyy, kun epäsymmetrisiä sidoksia sisältäviä kiteisiä aineita naarmutetaan, hierotaan tai murskataan.
Triboluminenssin voi huomata muun muassa timanteissa, jotka saattavat alkaa hehkua, kun niitä hierotaan. Tämä ilmiö nähdään myös timantin leikkausprosessissa. Luminesenssia havaitaan myös sokerikiteitä murskatessa.
Triboluminesenssin tarkkaa mekanismia ei tunneta, mutta on esitetty, että mekaanisessa ärsytyksessä rikkoutuvat epäsymmetriset sidokset aiheuttavat varausten eriytymistä. Nämä pienet jännite-erot pyrkivät tasaantumaan ja muodostavat täten elektronivirran, joka ionisoi ilmaa ja saa aikaan pienen välähdyksen. Triboluminesenssin välähdys on siis kuin pienikokoinen salama.
Triboluminesenssi-sanan alkuosa tulee kreikankielen sanasta tribein, joka tarkoittaa hioa tai hangata, ja loppuosa latinankielen valoa tarkoittavasta lumen-sanasta.
Historia

Triboluminesenssi-ilmiö huomattiin vahingossa 1700-luvun loppupuolella, kun suuria sokerikiteitä murskattiin hienommaksi sokeriksi. Ensimmäiset kirjalliset muistiinpanot ilmiöstä teki kuitenkin englantilainen Francis Bacon jo vuonna 1620.
Matkustustiedote

Matkustustiedote tai matkustusvaroitus on usein valtion viranomaisen antama maa- tai aluekohtainen tiedote, joka sisältää tietoa alueelle matkustamiseen liittyvästä turvallisuudesta. Matkustustiedotteiden julkaiseminen on osa monien maiden ulkoministeriöiden toimintaa. Usein matkustustiedotteet sisältävät ajankohtaista tietoa esimerkiksi alueen rikollisuudesta tai luonnonoloista.
Matkustustiedotteet Suomessa

Suomessa matkustustiedotteita julkaisee ja ylläpitää Suomen ulkoministeriö. Se julkaisee matkustustiedotteita noin 160 maasta.
Jacob Tremblay

| Jacob Tremblay |
| --- | --- |
 Jacob Tremblay vuonna 2015.
Henkilötiedot
Koko nimi:  Jacob Tremblay
Syntynyt: 5. lokakuuta 2006 (ikä 18) Vancouver, Brittiläinen Kolumbia, Kanada
Ammatti:  Näyttelijä
Näyttelijä
Aktiivisena:  2013-
Merkittävät roolit:  Room
Aiheesta muualla
IMDb
Jacob Tremblay (s. 5. lokakuuta 2006 Vancouver, Brittiläinen Kolumbia, Kanada) on kanadalainen näyttelijä, joka voitti lapsiroolistaan elokuvassa Room (2015) parhaan nuoren näyttelijän Critics’ Choice -palkinnon ja oli ehdolla parhaan miessivuosan SAG-palkintoon. Tremblay on näytellyt myös elokuvissa Wonder (2017) ja Good Boys (2019). Tremblayn perheeseen kuuluu isä Jason Tremblay, äiti Christina Tremblay ja siskot Emma ja Erica.
Osittainen filmografia

Smurffit 2 (2013)
Room (2015)
Ennen Heräämistä (2016)
Wonder (2017)
Good Boys (2019)
Doctor Sleep (2019)
Luca (2021)
The Toxic Avenger (2023)
Pieni merenneito (2023)
Villimetsä (2024)
Aiheesta muualla

Jacob Tremblay Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Yhdysvallat  Alankomaat 
Tieteilijät:  CiNii 
Taiteenala:  MusicBrainz 
Henkilöt:  Yle 
Muut:  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jacob Tremblay
Käännös suomeksi
Yksikamarijärjestelmä

kaksikamarinen  yksikamarinen  yksikamarinen ja neuvoa-antava elin  ei parlamenttia  ei tietoa
Yksikamarijärjestelmässä lakia säätävä elin eli parlamentti muodostaa yhden kokonaisuuden. Sen vastakohtana voidaan pitää kaksikamarijärjestelmää.
Yksikamarijärjestelmä on käytössä muun muassa kaikissa Pohjoismaissa ja Baltian maissa, Unkarissa, Slovakiassa, Bulgariassa, Kroatiassa, Kreikassa, Kyproksella, Ukrainassa, Portugalissa, Uudessa-Seelannissa, Israelissa, Turkissa, Etelä-Koreassa, Taiwanilla ja suurimmassa osassa Keski-Amerikan maita. Yksikamarijärjestelmä on myös käytössä monissa diktatuureissa, kuten Kiinassa.
Zachary Hietala

| Zachary Hietala |
| --- | --- |
 Zachary Hietala esiintymässä Tarotin kanssa.
Henkilötiedot
Syntynyt: 10. elokuuta 1962 (ikä 62) Tervo
Muusikko
Taiteilijanimi:  Zachary
Aktiivisena:  1982-
Tyylilajit:  metallimusiikki
Soittimet:  kitara
Yhtyeet:  Tarot, Marenne
  [ Muokkaa Wikidatassa ] [ ohje ]  
Sakari "Zachary" Harri Pekka Hietala (s. 10. elokuuta 1962 Tervo) on kuopiolainen kitaristi, joka tunnetaan parhaiten heavy metal -yhtyeen Tarot kitaristina. Tarotin lisäksi hän on soittanut yhtyeen Marenne ja A2Z levyillä.
Zachary Hietala perusti Tarot-yhtyeen veljensä Marko Hietalan kanssa. Sakari Hietala asuu Kuopiossa ja toimii nuoriso-ohjaajana sekä musiikinopettajana yhdeksäs- ja kymppiluokkalaisille.
Hietala teki Janne Tolsan, Jukka Jyllin ja Tom Raskin kanssa Marenne -yhtyeen debyyttialbumin The Past Prelude vuonna 2009. Vuonna 2013 hän julkaisi Ari Hentusen kanssa albumin Parasites of Paradise nimellä A2Z.
Hietala on myös aktiivisesti mukana Tarotin toiminnassa muutenkin kuin soitannollisesti: hän on esimerkiksi yksi Tarotin virallisen foorumin ylläpitäjistä. Hietalan taitoja kitaristina voi arvioida Tarot-yhtyeen kappaleiden kitarasooloista, esimerkiksi kappaleista "Pyre of Gods", "Wings of Darkness" ja "I Don't Care Anymore". Hietala harjoitteli nuorena kitaransoittoa joskus kahdeksankin tuntia päivässä.
Kitarat

Zachary käyttää Kramer- ja Charvel-merkkisiä kitaroita. Monissa hänen kitaroissaan otelaudan nauhavälit on koverrettu. Idean tähän hän sai nähtyään brittikitaristi Ritchie Blackmoren kitarakalustoa. Vahvistinosasto koostuu Marshallin JCM800-kitaravahvistimesta ja Marshallin 1960-sarjan kaiutinkaapeista sekä Boss-efekteistä.
Aiheesta muualla

Zachary Hietalan sävellystuotanto Suomen äänitearkistossa (1901–1999)
Zachary Hietalan sanoitustuotanto Suomen äänitearkistossa (1901–1999)
Tarot
| --- | --- |
Studioalbumit:   Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:   To Live Again  Undead Indeed 
Kokoelmat:   Shining Black 
Singlet:   ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever” 
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Anastacia

Anastacia konsertissa vuonna 2005
Anastacia Lyn Newkirk (s. 17. syyskuuta 1968 Chicago, Illinois) on yhdysvaltalainen poplaulaja ja lauluntekijä, jonka albumeja on myyty yli 20 miljoonaa kappaletta. Anastacia on sopraano; hänen äänialansa kattaa kolme ja puoli oktaavia, C3:sta G6:een.
Elämäkerta > Nuoruus

Anastacia syntyi musikaaliseen perheeseen. Hänen isänsä Robert Newkirk oli laulaja ja äiti Diane Hurley toimi musikaalinäyttelijänä Broadwaylla. Anastacialla on kaksi sisarusta, sisko Swanna, ja autistinen veli Brian. Vanhemmat erosivat hänen ollessa pieni eikä hän ole sen koommin tavannut isäänsä. Teini-iässä Anastacia muutti äitinsä ja sisarustensa kanssa New Yorkiin.
Anastacia kiinnostui nuorena tanssimisesta. Ensimmäistä kertaa hän sai julkisuutta vuonna 1992 BET-televisioyhtiön ohjelmassa Comic View, jossa lauloi Oleta Adamsin kappaleen "Get Here". 1990-luvun alussa Anastacia esiintyi myös säännöllisesti Music Televisionin Club-ohjelmassa ja taustatanssijana hip hop -trio Salt-N-Pepan musiikkivideoilla.
Elämäkerta > Uran alkuvaiheet

Vuonna 1999 Anastacia sijoittui MTV:n The Cut -kykyjenetsintäkilpailussa toiseksi. Hän teki levytyssopimuksen Daylight Records-yhtiön kanssa ja julkaisi esikoisalbuminsa Not That Kind vuonna 2000. Albumi nousi top 10 -listalle kahdeksassa Euroopan, Aasian ja Oseanian maassa. Albumi sai Australiassa triplaplatinaa ja suurimmaksi hitiksi nousi maassa kappale "I'm Outta Love'". Anastacian toiseksi albumiksi kehittyi 2001 julkaistu Freak of Nature, jonka hän omisti TLC:stä tutulle TV-juontaja Lisa "Left Eye" Lopesille, joka auttoi häntä uran alkuvuosina. Levy ei yltänyt debyyttilevyn myyntilukuihin. Kappale "One Day in Your Life" menestyi hyvin Billboardin Club & Rhythmic Chart -listalla. Anastacia valittiin esittämään kappale "Boom" vuoden 2002 jalkapallon maailmanmestaruuskisojen avajaisissa.
Elämäkerta > Syöpä ja kasvava menestys

Tammikuussa 2003 Anastacia kertoi, että häneltä on löydetty rintasyöpä rintojen pienentämisleikkauksen yhteydessä. Jotkut ihmiset väittivät leikkauksen liittyneen rintaimplanttien poistoon, vaikka todellisuudessa leikkaus tehtiin Anastacialle ainoastaan ortopedisistä syistä. Syöpä saatiin nujerrettua ja laulaja palasi levytysstudioon jo syyskuussa 2003.
Seuraava albumi, Anastacia, ilmestyi 2004. Albumia myytiin esikoissinglen "Left Outside Alone" siivittämänä yli 14 miljoonaa kappaletta maailmanlaajuisesti, vaikka levyä ei julkaistu edes Amerikassa. Kappale vaihtoi Anastacian tyyliä rockimmaksi, kun aiemmin hän oli laulanut pikemminkin soulia. "Left Outside Alone" nousi useiden Euroopan listojen kärkisijoille. Seuraavat singlet, "Sick and Tired", "Welcome to My Truth" ja "Heavy on My Heart" menestyivät myös hyvin.
Menestyksensä jälkeen Anastacia vetäytyi tauolle, kunnes syksyllä 2005 julkaisi kokoelmansa Pieces of a Dream. Albumilta julkaistiin kolme singleä; Evanescencen entisen kitaristin Ben Moodyn kanssa julkaistu duetto "Everything Burns", jonka musiikkivideon on ohjannut suomalainen Antti J. Jokinen, "Pieces of a Dream" ja Eros Ramazzottin kanssa duetoitu "I Belong to You".
Yksityiselämä

Anastacia on tehnyt paljon hyväntekeväisyystyötä. Hän on tukenut muun muassa AIDSin vastaista Life Ball 2006 -tapahtumaa sekä Make a Difference-, Challenge for the Children- ja Breast Cancer Research Fund- järjestöjä.
Anastacia kihlautui henkivartijansa, brittiläisen Wayne Newtonin, kanssa vuonna 2006, ja meni hänen kanssaan naimisiin huhtikuussa 2007. Pari kuitenkin erosi syksyllä 2010.
Anastacialla on diagnosoitu Crohnin tauti.
Diskografia > Albumit

Not That Kind (2000)
Freak of Nature (2001)
Anastacia (2004)
Heavy Rotation (2008)
It’s a Man’s World (2012)
Resurrection (2014)
Evolution (2017)
Diskografia > Kokoelmat ja livealbumit

Pieces of a Dream: The Greatest Hits (2005)
Ultimate Collection (2015)
A 4 App (2016)
Live at the O2 Apollo Manchester 2017 (2017)
Live at the Eventim Apollo Hammersmith 2017 (2017)
Diskografia > Singlet

1993: One More Chance
1993: Forever Luv (duet with David Morales)
1998: Mi Negra, Tu Bombón (duet with Omar Sosa)
1999: Tienes Un Solo (duet with Omar Sosa)
1999: I'm Outta Love
2000: Not That Kind
2000: Saturday Night's Alright for Fighting (duet with Elton John)
2001: Let It Be (duet with Paul McCartney, Anastacia other artists)
2001: I Ask of You (duet with Luciano Pavarotti)
2001: What More Can I Give (duet with Michael Jackson and other artists)
2001: Love Is Alive (duet with Vonda Shepard)
2001: Cowboys And Kisses
2001: Made For Lovin' You
2001: Paid My Dues
2002: One Day in Your Life
2002: Boom
2002: Why'd You Lie To Me
2002: You'll Never Be Alone
2002: I Thought I Told You That (duet with Faith Evans)
2002: You Shook Me All Night Long (duet with Celine Dion)
2002: Bad Girls (duet with Jamiroquai)
2003: Love Is a Crime
2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
2004: Left Outside Alone
2004: Sick And Tired
2004: Welcome To My Truth
2004: Heavy On My Heart
2004: I Do (duet with Sonny Sandoval)
2005: Everything Burns (duet with Ben Moody)
2005: Pieces Of A Dream
2006: I Belong To You (duet with Eros Ramazzotti)
2007: Sing (duet with Annie Lennox and other artists)
2008: I Can Feel You
2008: Absolutely Positively
2009: Holding Back the Years (duet with Simply Red)
2009: Defeated
2009: Stalemate (duet with Ben's Brothers)
2010: Safety (duet with Dima Bilan)
2010: Burning Star (duet with Natalia Druyts)
2011: What Can We Do (A Deeper Love) (duet with Tiësto)
2012: If I Was Your Boyfriend (duet with Tony Moran)
2012: Dream on
2012: Best Of You
2014: Stupid Little Things
2014: Staring at the Sun
2014: Lifeline
2015: Take This Chance
2015: Army of Me
2017: Caught in the Middle
Diskografia > Singlet > Albumilta Not That Kind

"I'm Outta Love" (1999 – UK #6, US #92)
"Not That Kind" (2000 – UK #11)
"Cowboys & Kisses" (2001 – UK #28)
"Made for Lovin' You" (2001 – UK #27)
Diskografia > Singlet > Albumilta Freak of Nature

"Paid My Dues" (2001 – UK #14)
"One Day in Your Life" (2001 – UK #11)
"Boom" (2002)
"Why'd You Lie to Me" (2002 – UK #25)
"You'll Never Be Alone" (2002 – UK #31)
Diskografia > Singlet > Albumilta Anastacia

"Left Outside Alone" (2004 – UK #3)
"Sick and Tired" (2004)
"Welcome to My Truth" (2004 – UK #25)
"Heavy on My Heart" (2005 – UK #21)
Diskografia > Singlet > Albumilta Pieces of a Dream: The Greatest Hits

"Everything Burns" (2005, Ben Moodyn kanssa)
"Pieces of a Dream" (2005 – UK #48)
"I Belong to You" (2006, Eros Ramazzottin kanssa)
Diskografia > Singlet > Albumilta Heavy Rotation

"I Can Feel You" (2008)
"Absolutely Positively" (2008)
"Defeated" (2009)
Albumilta Ressurrection
''Stupid Little Things (2014) ''
Aiheesta muualla

Anastacian virallinen sivusto. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Ranska  BnF data  Katalonia  Saksa  Yhdysvallat  Tšekki  Australia  Alankomaat  Puola 
Taiteenala:  MusicBrainz 
Henkilöt:  Trove 
Muut:  IdRef
Julia Thurén

Julia Thurén (s. 1. heinäkuuta 1987 Turku) on suomalainen toimittaja, bloggaaja ja tietokirjailija.
Thurénilta ilmestyi tietokirja Kaikki rahasta vuonna 2018. Hän ryhtyi samana vuonna pitämään Ylellä Melkein kaikki rahasta -podcastia, jossa käsitellään monipuolisesti raha-asioita ja taloutta. Vuonna 2019 hän julkaisi yhdessä Raisa Mattilan kanssa Lapsiperheen parisuhdekirjan. Thurénin teos Kaikki kuluttamisesta oli vuoden 2021 tietokirjallisuuden Finlandia-ehdokas. Hän on tehnyt myös Sijoituskaverit-podcastia Merja Mähkän kanssa vuodesta 2021 ja Melkein kaikki perheestä -podcastia vuodesta 2023.
Thurén valittiin Vuoden sijoittajaksi vuonna 2019. Koulutukseltaan Thurén on valtiotieteiden maisteri. Hänellä on kolme lasta.
Thurénin sisko on toimittaja ja kirjailija Sofia Tawast.
Teokset

Kaikki rahasta: Näin säästin kymppitonnin vuodessa.  Gummerus, 2018.  ISBN 978-951-24-1072-9
Mattila, Raisa & Thurén, Julia: Lapsiperheen parisuhdekirja.  Otava, 2019.  ISBN 978-951-1-32566-6
Kaikki kuluttamisesta: Näin aloin käyttää rahojani paremmin.  Gummerus, 2021.  ISBN 978-951-24-1861-9
Aiheesta muualla

Julia Thurénin verkkosivut
Melkein kaikki rahasta -podcast areena.yle.fi.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Ludvig I (Espanja)

| Ludvig I |
| --- | --- |
 Espanjan kuningas
 Ludvig I, Jean Rancin maalaus (n. 1723).
Espanjan kuningas
Valtakausi:  15. tammikuuta 1724 – 31. elokuuta 1724
Edeltäjä:  Filip V
Seuraaja:  Filip V

Syntynyt:  Luis Felipe Fernando José de Borbón y Saboya 25. elokuuta 1707 Palácio de Buen Retiro, Madrid, Espanja
Kuollut:  31. elokuuta 1724 (17 vuotta) Palácio de Buen Retiro, Madrid, Espanja
Hautapaikka:  Kuninkaallinen krypta, Kuninkaiden pantheon, El Escorialin San Lorenzon luostarin kirkko
Puoliso:  Louise Elisabeth
Suku:  Bourbon
Isä:  Filip V
Äiti:  Maria Luisa
Uskonto:  roomalaiskatolilaisuus
Nimikirjoitus:  
Ludvig I (esp. Luis I, Luis Felipe Fernando José de Borbón y Saboya; 25. elokuuta 1707 Madrid – 31. elokuuta 1724 Madrid) oli Espanjan kuningas seitsemän kuukauden ajan vuonna 1724.
Suku ja nuoruus

Ludvig oli kuningas Filip V:n ja Savoijin prinsessa María Luisa Gabriellan vanhin poika. Hän sai vuonna 1709 Asturian ruhtinaan arvon. Hänen äitinsä kuoli hänen ollessaan seitsemänvuotias, ja isä avioitui samana vuonna uudelleen Elisabet Farnesen kanssa. Ludvigin veljiä olivat tulevat Espanjan kuninkaat Ferdinand VI ja Kaarle III. Portugalin kuningatar María Vitoria oli hänen sisarensa.
Ludvig opetettiin lukemaan ja puhumaan sekä kirjoittamaan ranskaa kuusivuotiaana. Jo alle 9-vuotiaana hän osallistui aktiivisesti isänsä matkoille sekä metsästysretkille. Hän piti myös tanssimisesta ja mallo-pallopelistä, joissa oli taitava. Markiisi de San Felipen Vicente Bacallarin mukaan Ludvig oli äärimmäisen liberaali ja jalomielinen ja halusi saada ihmiset tuntemaan olonsa mukavaksi seurassaan.
Avioliitto

Kruununprinssi Ludvig avioitui Orléansin herttua Filip II:n ja Françoise Marie de Bourbonin tyttären Louise Élisabethin kanssa ensin välittäjän avulla Ranskassa marraskuussa 1721 ja sitten henkilökohtaisesti Lerman palatsissa Espanjassa 20. tammikuuta 1722. Morsian sai myötäjäisinään huikeat 4 miljoonaa livreä. Louise Élisabeth ei sopeutunut Espanjan uskonnolliseen hoviin ja kieltäytyi usein puhumasta miehelleen, eikä liitosta syntynyt lapsia, koska sitä ei pantu täytäntöön. Ludvig kuitenkin oli aidosti kiintynyt puolisoonsa.
Louise Élisabethista ei pidetty Espanjan hovissa hänen ympärillään pyörivien välikohtausten ja skandaalien vuoksi. Myöhemmin on arveltu, että hänen outo ja sopivaisuussääntöjä rikkonut käytöksensä (esim. julkinen alastomuus) saattoi johtua epävakaasta persoonallisuudesta. Heinäkuussa 1724 Ludvig määräsi vaimonsa lähetettäväksi pois Buen Retiron palatsista ja suljettavaksi luostariin, mutta peruutti pian määräyksen.
Kuninkaana

Filip V luovutti kruununsa pojalleen 15. tammikuuta 1724. Torjuakseen isänsä vaikutusvallan Ludvig I ympäröi itsensä virkamiehillä, jotka eivät olleet palvelleet Filipin alaisuudessa. Hänen suunnitelmissaan oli keskittyä politiikassaan Espanjan Amerikan siirtomaihin vuoden 1713 Utrechtin rauhassa menetettyjen Italian alueiden sijaan. Filip seurasi poikansa toimintaa kesäpalatsistaan San Ildefonsosta Segoviassa.
Ludvig menehtyi isorokkoon 17-vuotiaana Buen Retiron palatsissa Madridissa 31. elokuuta 1724 oltuaan kuninkaana vain seitsemän kuukautta. Hänet on haudattu Kuninkaalliseen kryptaan eli Kuninkaiden pantheoniin El Escorialin kuninkaallisen San Lorenzon luostarin kirkkoon.
Filip V palasi valtaan poikansa kuoltua.
Ludvig I:n hauta (toinen ylhäältä) El Escorialin kuninkaallisessa kryptassa.
Käännös suomeksi
Markus Niemeläinen

| Markus Niemeläinen |
| --- | --- |

Henkilötiedot
Syntynyt: 8. kesäkuuta 1998 (ikä 26) Kuopio, Suomi
Kansalaisuus:   Suomi
Jääkiekkoilija
Lempinimi:  Nemo
Pelipaikka:  puolustaja
Maila:  vasen
Pituus:  197 cm
Paino:  93 kg
Seura
Seura:  Eisbären Berlin
Sarja:  DEL
Pelinumero:  56
Pelaajaura
Pääsarjaura:  2017–
Aik. seurat:  HPK (SML) Ässät (SML) Edmonton Oilers (NHL) Bakersfield Condors (AHL)
NHL-varaus:  63. varaus, 2016 Edmonton Oilers
KHL-varaus:  63. varaus, 2015 Dinamo Riika
Markus Niemeläinen (s. 8. kesäkuuta 1998 Kuopio) on suomalainen jääkiekkopuolustaja, joka pelaa DEL-seura Eisbären Berlinissä.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Yhdysvallat 2016 | jääkiekko |  |
|  Hopeaa | Sveitsi 2015 | jääkiekko |  |
Niemeläinen pelasi alle 18-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi maailmanmestaruuteen ja ensimmäinen hopeaan. Vuoden 2016 turnauksessa hänet valittiin alkulohkossa Tanskaa vastaan pelatun ottelun päätteeksi Suomen ottelun parhaaksi pelaajaksi. Niemeläinen pelasi myös alle 18-vuotiaiden Ivan Hlinkan muistoturnauksessa vuonna 2015.
Niemeläinen edusti myös Suomen alle 17-vuotiaiden maajoukkuetta World U-17 Hockey Challengessa sekä Euroopan nuorten olympiafestivaaleilla vuonna 2015. Jälkimmäisenä mainittu turnaus päättyi pronssiin. Yhteensä hän on pelannut 17 nuorten ja 49 poikien maaottelua.
Pelityyli

Elite Prospects -sivuston Curtis Joe on kuvaillut isokokoista Niemeläistä all around -puolustajaksi, joka käyttää kokoaan ja ulottuvuuttaan omassa päässä hyvin hyödykseen. Joen mukaan hän myös luistelee sulavasti.